సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
మరదలికి సాయం చేస్తున్న స్టార్ హీరో
తమిళ, తెలుగు సినిమాల్లో స్టార్ హీరోగా గుర్తింపు పొందిన తమిళ నటుడు అజిత్ తన మరదలి కెరీర్ చక్కబెట్టే పనిలో పడ్డాడిప్పుడు.
| Updated:
Sep 5, 2015, 01:57PM IST
తమిళ, తెలుగు సినిమాల్లో స్టార్ హీరోగా గుర్తింపు పొందిన తమిళ నటుడు అజిత్ తన మరదలు షామిలి కెరీర్ చక్కబెట్టే పనిలో పడ్డాడిప్పుడు. అన్నట్లు ఇంతకీ ఈ షామిలి ఎవరో గుర్తుంది కదా! అప్పట్లో బేబీ షామిలిగా అనేక సినిమాలు చేసి ఆ తర్వాత సిద్ధార్థ్ నటించిన ఓయ్ సినిమాతో హీరోయిన్‌గా పరిచయమైన బ్యూటీ గురించి ఇప్పుడు చెప్పబోయేది. బేబీ షామిలిగా ఫుల్ సక్సెస్ అయిన ఆమె, హీరోయిన్‌గా మాత్రం ఒక్క సినిమాతోనే ముఖం చాటేసింది. లావుగా వుందని, యాక్టింగ్ రావడం లేదని రకరకాల కామెంట్లు రావడంతో పరిశ్రమ నుంచి బ్రేక్ తీసుకున్న ఆమె సింగపూర్ వెళ్లి యాక్టింగ్ స్కూల్లో చేరింది. యాక్టింగ్‌తో పాటు డ్యాన్సింగ్‌లోనూ నైపుణ్యం పెంచుకున్న షామిలి తన వెయిట్‌ని బాగా తగ్గించుకుని స్లిమ్‌గా తయారై తిరిగొచ్చింది. మళ్లీ సినిమాల్లో బిజీ అవ్వాలని కలలు కుంటున్న షామిలికి ఆమె బావ, అక్క షాలిని భర్త అజిత్ బాగా సపోర్ట్ చేస్తున్నాడని కోలీవుడ్ టాక్. ఫోటోగ్రఫీలో ఎక్స్ పర్ట్ అయిన అజిత్ తానే స్వయంగా మరదలి ఫోటోషూట్ చేసి మరీ ఆఫర్లు వెతికిపెడుతున్నాడనేది ఆ టాక్ సారాంశం. అంతేకాదు.. అజిత్ అండతో ఆమెకి ధనుష్ సరసన నటించే అవకాశం కూడా వచ్చిందట. దురై సెంథిల్ కుమార్ డైరెక్ట్ చేయబోయే పొలిటికల్ థ్రిల్లర్‌లో ధనుష్, షామిలి, లక్ష్మీ మీనన్‌లు ప్రధాన పాత్రల్లో కనిపించనున్నారు. ఇదే కాకుండా విక్రమ్ ప్రభు సినిమాకి కూడా ఆమె సైన్ చేసినట్లు సమాచారం.